87. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.10259/1248 της 7/24 Μαρτ. 1978 (ΦΕΚ Β΄ 245) Περί επεκτάσεως της ασφαλίσεως ανεργίας εις επαγγελματικάς κατηγορίας μισθωτών απασχολουμένων εις οικοδομικάς εργασίας όγκου 250 κ.μ. και άνω ή εις τεχνικάς εργασίας αξίας 300.000 δραχμών και άνω, αίτινες εκτελούνται εκτός ασφαλιστικής περιοχής του ΙΚΑ δια λογαριασμόν φυσικών προσώπων ή Νομικών Προσώπων Ιδιωτικού Δικαίου. Εγκρίνομεν την επέκτασιν της ασφαλίσεως ανεργίας εις επαγγελματικάς κατηγορίας μισθωτών απασχολουμένων-απασχοληθησομένων εις οικοδομικάς εργασίας όγκου 250 κ.μ. και άνω ή εις εν γένει τεχνικάς εργασίας πάσης φύσεως συνολικής αξίας 300.000 δραχμών και άνω, αίτινες εκτελούνται ή πρόκειται να εκτελεσθούν εκτός ασφαλιστικής περιοχής του ΙΚΑ, δια λογαριασμόν φυσικών προσώπων ή Νομικών Προσώπων Ιδιωτικού Δικαίου, από της ημερομηνίας αντιστοίχου επεκτάσεως της ασφαλίσεως του ΙΚΑ, ήτοι από 1.2.1978. Η παρούσα δημοσιευθήτω δια της Εφημερίδος της Κυβερνήσεως. 